**MÅNEDSBREV FOR TYRIHANS**

 **September 2020**

Da er vi i gang med nytt barnehageår. Adrian, Qia, Zara, Aram, Jaden, Nojus, Kajus og Raisa har begynt på skolen, og vi har tatt imot 9 nye barn. Vi ønsker Merkeb, Dimitris, Meryem, Süleyman, Safiyo, Leni, Helena, Marianne velkommen til oss😊

Vi har fortsatt en ledig plass på avdelingen fordi Timo, som skulle begynne hos oss i oktober, har fått plass i en barnehage nærmere hjemmet sitt.

**Personalsituasjonen**

Nina, Anja og Siv Tove jobber alle 100%. I tillegg har vi hjelp av flerspråklige assistenter noen timer pr uke. Dette er Ghezazin (tigrinja) som er hos oss mandager 8-11.30 og Hayat (arabisk og kurdisk) som er hos oss annenhver tirsdag 8-11.30.

I tillegg har Alice og Lena de siste ukene vært vikar hos oss pga. sykdom blant personalet, og vi vil fortsatt ha vikar framover da Anja er sykemeldt til og med 20. september. Nina og Siv Tove vil så langt det lar seg gjøre ha tidlig- og seinvakt slik at det så ofte som mulig er en kjent voksen som tar imot om morgenen, og sier «hadet» på ettermiddagen.

**Slik ser barnegruppene ut dette året**

**Rød gruppe (barna født i 2015):** Jakob, David, Markus, Ada og Vilde

**Blå gruppe (barna født i 2016):** Elina, Süleyman, Safwan og Sama

**Gul gruppe (barna født i 2017):** Leni, Helena, Marianne, Safiyo, Dimitris, Vetle, Merkeb, Meryem.

*Vi mangler foreløpig ett barn på Tyrihans.*

**Hva vi har drevet med fram til nå og hva skjer framover**

Vårt fokus har vært å skape en trygg oppstart i en ny tilværelse for nye barn, i tillegg til at «gamle» barn skal oppleve at de blir sett i alt dette nye. Vi har ikke hatt mye planer og opplegg, men latt barna bli kjent og finne seg til rette på Tyrihans. Det er mange inntrykk for små barn, de skal bli kjent med de andre barna, oss voksne, rutinene våre, og de skal orientere seg på avdelingen. Flere av barna snakker ikke norsk og det er derfor viktig at vi voksne hele tiden er nær dem slik at vi får med oss det de vil formidle med kroppsspråk og gester.

Framover kommer vi til å dele oss inn i grupper. Vi kommer til å ta hensyn både til språkkompetansen til det enkelte barnet og alder. Vi skal jobbe med eventyret om Gullhår og de 3 bjørnene en stund, da dette eventyret er fint å bruke når det kommer til språkstimulering. I tillegg kan vi utvide eventyret etter hvert, legge til nye begreper, få inn litt humor og moro, og få med barna i dramatisering.

**Vi minner om**

* Sjekk ofte om barnet ditt har nok ekstratøy i skapet på badet.
* Det er ikke lov for barna å ha med ting/ leker, fordi vi må redusere mulighet for å ta Koronasmitte inn i barnehagen. Kun det nødvendigste er lov, som klær, kremer som er nødvendige, osv.
* Husk å holde avstand i garderoben! Vi ser at enkelte morgener kan det være vanskelig å overholde 1 meters-regelen, fordi det er så mange inne i den lille garderoben vår samtidig. Med mindre barnet ditt har en vanskelig morgen bør leveringen skje raskt og effektivt slik at det ikke blir så mange som står og venter. Hjelp barnet ditt å vaske hendene og å henge opp jakken inne på plassen, og si «hadet». Her er ingen regel uten unntak, men vi må alle ta hensyn til smittevern og hverandre.
* Husk å vaske dine og barnet ditt sine hender både når dere kommer til barnehagen og når dere går hjem.
* Foreldremøtet 17. september, klokken 19-20. På grunn av smittevernhensyn kan kun 1 forelder komme.
* Grovgarderoben vår er veldig liten, så der kan det kun henge dress og regntøy. Jakke, fleece-/ varm genser og lue må henges på barnets plass inne på avdelingen. Vi øver på at barna skal bli selvstendige, de skal blant annet finne fram de klærne de skal ha på seg ute. Det er ikke lett for dem å ta ned regntøy eller dress når det henger andre ting der, som jakke og varm genser.
* Husk å skrive navn på barna sine klær/ sko/ eiendeler. Vi klarer ikke passe på hvem som eier hva.

**Lek**

Lek er barnehagens fokus dette året. Lek er en viktig del av barns utvikling, de lærer de blant annet å samhandle med andre og det er språkstimulerende. Men viktigst av alt er leken et sted hvor barn får bruke fantasien sin, være i sin egen «lekeboble» hvor tid og sted forsvinner. På Tyrihans har vi barn med ulike erfaringer med lek; noen lar seg rive med sammen med andre og kan leke i lange perioder uten stans, mens andre ikke har erfaring med lek sammen med andre barn. Nå på starten av nytt barnehageår bruker vi mye tid på å observere hvordan barnas lek er, hva de mestrer, hva de trenger hjelp til, hvem de leker med og hva de liker å leke.